
PATVIRTINTA
Šakių rajono savivaldybės administracijos 
direktoriaus 2020 m. sausio       d. 
įsakymu Nr. AG-


SIŪLYMO INVESTUOTI SAVIVALDYBĖS TURTĄ Į VIEŠĄJĄ ĮSTAIGĄ „ŠAKIŲ RAJONO SAVIVALDYBĖS PRIEŠGAISRINĖ TARNYBA“ EKONOMINIS IR SOCIALINIS PAGRINDIMAS

	1.
	Problemos iškėlimas
Lietuvos Respublikos vietos savivaldos įstatymo 7 straipsnio 4 punkte nustatyta, jog priešgaisrinė sauga yra valstybės perduota savivaldybėms funkcija. Šakių rajono savivaldybės tarybos 2015 m. lapkričio 27 d. sprendimu Nr. T-226 „Dėl viešosios įstaigos „Šakių rajono savivaldybės priešgaisrinė tarnyba“ nuspręsta įsteigti viešąją įstaigą (toliau – Įstaiga), kurios tikslas – tenkinti viešuosius interesus vykdant šią visuomenei naudingą veiklą: saugoti nuo gaisrų įvairių nuosavybės formų turtą, vykdyti pirminius gelbėjimo darbus katastrofų, gamybinių avarijų metu, teikti techninę pagalbą rajono organizacijoms ir gyventojams ekstremalių įvykių ir situacijų atvejais.
Įstaiga iš valstybės tikslinės dotacijos, skiriamos priešgaisrinės gelbėjimo tarnybos paslaugoms organizuoti, negali įsigyti ilgalaikio turto, kurio vertė yra didesnė nei 500 eurų. Kad Įstaiga galėtų tinkamai organizuoti jai pavestų paslaugų teikimą, jai reikia perduoti 25000,00 eurų piniginį įnašą gaisriniam automobiliui įsigyti.
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktas numato savivaldybės turto investavimą, t. y. savivaldybei nuosavybės teise priklausančio turto kaip įnašo perdavimą, didinant viešosios įstaigos dalininkų kapitalą, jei savivaldybė yra įstaigos dalyvė (Šakių rajono savivaldybė yra vienintelė viešosios įstaigos „Šakių rajono savivaldybės priešgaisrinė tarnyba“ dalininkė, t. y. savininkė), o 2 dalyje nustatyta, jog sprendimą dėl savivaldybei nuosavybės teise priklausančio turto investavimo priima savivaldybės taryba.


	2.
	Tikslas, kurio siekiama priimant sprendimą 
Sudaryti sąlygas savivaldybės įsteigtai viešajai įstaigai „Šakių rajono savivaldybės priešgaisrinė tarnyba“ tinkamai organizuoti jai pavestų priešgaisrinės saugos paslaugų teikimą.


	3.
	Status quo ir galimų alternatyvų tikslui pasiekti vertinimas (pateikiamas apibendrintas alternatyvos aprašymas ir vertinimas): 

	
3.1.
	Vertinimo aspektai
	Teigiamas poveikis
	Neigiamas poveikis

	
	Status quo: Šiuo metu iš 14-os Įstaigos eksploatuojamų gaisrinių automobilių 9 yra ZIL ir GAZ markės gaisriniai automobiliai, kurių eksploatacijos amžiaus vidurkis – 37 metai. 2018 m. pasitaikė trys atvejai, kai eksploatuojami gaisriniai automobiliai nenuvažiavo iki įvykio vietų dėl kelyje netikėtai iškilusių techninių gedimų.  Sintautų ugniagesių komandoje eksploatuojamas GAZ-66 markės gaisrinis automobilis, pagamintas 1982 metais. Minėtas automobilis benzino suvartoja 36 l/100 km arba 0,9 l/min, dirbant su siurbliu gaisro gesinimo metu (atitinkamai ES gamintojų automobiliai vartoja apie 23 l dyzelino), bei napasiekia didesnio važiavimo greičio kaip 65 km/val. Dėl išvardintų priežasčių reikėtų Sintautų ugniagesių komandai nupirkti kitą automobilį. Naudotam gaisriniam automobiliui įsigyti reikia 30000,00 eurų (poreikis pateiktas Įstaigos 2019-11-20 prašyme Nr. S-34).


	
	Atitinkamai sričiai
	Nenumatomas
	Nevykdoma Šakių rajono savivaldybės 2019-2021 metų strateginio veiklos plano Socialinės ir sveikatos apsaugos programos 13.03.01 uždavinio „Užtikrinti viešojo saugumo paslaugas priešgaisrinės saugos srityje“ priemonė „13.03.01.01. Atnaujinti gaisrinius automobi-lius“. 

	
	Ekonomikai
	Nenumatomas
	Senų automobilių sunaudojami degalų kiekiai ir išlaidos atsarginėms dalims įsigyti viršija nustatytas normas.

	
	Finansams
	Nenumatomas
	Sudaromos prielaidos neefektyviai naudoti valstybės tikslinę dotaciją.

	
	Socialinei aplinkai
	Nenumatomas
	Nesudaromos sąlygos veiksmingai siekti Įstaigos tikslų, t. y. tenkinti viešuosius interesus: saugoti nuo gaisrų įvairių formų turtą, vykdyti pirminius gelbėjimo darbus nelaimingų atsitikimų atveju.

	3.2.
	I alternatyva: Teikti rajono savivaldybės tarybai siūlymą dėl savivaldybės turto investavimo į viešąją įstaigą „Šakių rajono savivaldybės priešgaisrinė tarnyba“.

	
	Atitinkamai sričiai
	Būtų vykdoma Šakių rajono savivaldybės 2019-2021 metų strateginio veiklos plano Socialinės ir sveikatos apsaugos programos 13.03.01 uždavinio „Užtikrinti viešojo saugumo paslaugas priešgaisrinės saugos srityje“ priemonė „13.03.01.01. Atnaujinti gaisrinius automobi-lius“.
	Nenumatomas

	
	Ekonomikai
	Būtų mažinamos degalų sąnaudos bei išlaidos atsarginėms senų automobilių dalims įsigyti.
	Nenumatomas

	
	Finansams
	Įstaigai būtų sudarytos sąlygos valstybės tikslinę dotaciją naudoti efektyviai ir pagal nustatytą lėšų valstybės funkcijoms atlikti apskaičiavimo metodiką.
	Nenumatomas

	
	Socialinei aplinkai
	Būtų sudarytos sąlygos veiksmingai siekti Įstaigos tikslų, t. y. tenkinti viešuosius interesus: saugoti nuo gaisrų įvairių formų turtą, vykdyti pirminius gelbėjimo darbus nelaimingų atsitikimų atveju.
	Nenumatomas

	3.3.
	II alternatyva: kitų alternatyvų nėra.

	4.
	Siūloma alternatyva: Teikti Šakių rajono savivaldybės tarybai siūlymą dėl savivaldybės turto investavimo į viešąją įstaigą „Šakių rajono savivaldybės priešgaisrinė tarnyba“, t. y. perduoti Įstaigai 25000,00 eurų piniginį įnašą, didinant savininko kapitalą. 


	5.
	Investavimo kriterijai: Investuojant yra tenkinami Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 2 dalies 5, 7 ir 9 punktuose nustatyti investavimo kriterijai:
· Investavus bus kuriama ar plėtojama infrastruktūra, naudinga visuomenei (gerinama viešųjų paslaugų kokybė ir prieinamumas). Numatoma nupirkti gaisrinį automobilį Sintautų ugniagesių komandai. Sintautų ugniagesių komanda yra viena iš dažniausiai kviečiamų ugniagesių komandų Šakių rajono savivaldybėje,- vykdyti gaisrų gesinimo ir gelbėjimo darbų 2019 m. ji vyko 47 kartus. Komandos veiklai naudojamas vienas iš neekonomiškiausių automobilių. Investicija būtų atnaujinama ugniagesių komandos techninė bazė, ir tai sudarytų sąlygas išvengti netikėtų techninių gedimų, dėl kurių eksploatuojami gaisriniai automobiliai nenuvažiuotų iki įvykio vietos.
· [bookmark: _GoBack]Iš investavimo objekto bus gauta ne tik pajamų, bet ir socialinis rezultatas arba užtikrintas veiksmingesnis Lietuvos Respublikos įstatymuose nustatytų savivaldybės funkcijų atlikimas. Nupirkus ekonomiškesnį gaisrinį automobilį, numatoma sutaupyti apie 2500,00 Eur per metus dėl mažesnių išlaidų degalams ir atsarginėms dalims įsigyti. 
Taip pat būtų užtikrintas veiksmingesnis valstybės perduotos savivaldybėms funkcijos – priešgaisrinės saugos – atlikimas, t. y. būtų operatyviau pasirengiama bei atvykstama į incidento vietą gaisrų gesinimo ar gelbėjimo darbų atveju (Įstaiga yra nuolatinės parengties LR Civilinės saugos ir gelbėjimo sistemos dalis).
· Investavimo tikslas ir siekiamas rezultatas nustatyti teisės aktuose, įgyvendinančiuose strateginio planavimo dokumentus. Investavimas į Įstaigą numatytas Šakių rajono savivaldybės 2019-2021 metų strateginio veiklos plano, patvirtinto savivaldybės tarybos 2019 m. vasario 22 d. sprendimu Nr. T-65 „Dėl rajono savivaldybės 2019-2021 metų strateginio veiklos plano patvirtinimo“ (su vėlesniais pakeitimais ir papildymais), Socialinės ir sveikatos apsaugos programos 13.03.01 uždavinyje „Užtikrinti viešojo saugumo paslaugas priešgaisrinės saugos srityje“ (13.03.01.01 priemonė – atnaujinti gaisrinius automobilius). 2019 m. savivaldybės biudžeto asignavimai turtui įsigyti – 25,000 tūkst. Eur.


	6.
	Kita svarbi informacija: Lėšos buvo numatytos Šakių rajono savivaldybės 2019 metų biudžeto Socialinės ir sveikatos apsaugos programoje (kodas 13) ir 2019 m. gruodžio mėn. pervestos Įstaigai kaip išankstinis savivaldybės įnašas dalininko kapitalui formuoti.

